**Skandica ry 15. Pöytäkirja**

Hallituksen kokous 15/15

Ke 28.10.2015 klo 18.00

@ Proffa

**Paikalla:** Piia Aidantausta (pj), Satu Kytölä (sihteeri), Veijo Vaakanainen, Laura Koskinen, Maiju Haapanen, Anna-Sofia Mäkiranta, Katri Palonen, Roosa Väisänen, Muriel Kielosto (saapui kohdassa 4). Hallituksen ulkopuoliset jäsenet: Mino Mali, Wera Kunnas, Mia Peltoniemi.

**1. Kokouksen avaus**

Puheenjohtaja avasi kokouksen klo 18.04.

**2. Laillisuus ja päätösvaltaisuus**

Olemme laillisia ja päätösvaltaisia.

**3. Esityslistan hyväksyminen**

Hyväksytään esityslista seuraavin muutoksin:

* Lisätään kohta 13: Syysreippailu

**4. Ilmoitusasiat**

* Lenkkikerho 12.10. & 27.10.: Lenkeillä ollut yllättävän monta osallistujaa, n. 6-8 molemmilla kerroilla. Roosa on kysellyt pilteiltä kehitysehdotuksia lenkin suhteen, koska piltit eivät alkusyksyn jälkeen ole enää osallistuneet lenkille. Pilttien mukaan lenkissä ei ole mitään vikaa tai kehitettävää, kaikilla on vaan ollut viime aikoina niin kova kiire, ettei ole ehditty lenkkeilemään.
* Kielympialaiset 8.10.: Rastikierron meni todella nopeasti, kesti vain n. tunnin. Syynä osallistujien vähäinen määrä. Joukkueet saatiin kuitenkin kasaan ja oli ihan hauskaa.
* KieKun peli-ilta 13.10.: Paikalla n. 15 pelaajaa. Oli oikein hauskaa!
* Kielisitsit ja Kielari-bileet 21.10.: Sitsit järjestettiin Portissa, joka osoittautui melko huonoksi sitsipaikaksi ahtauden ja tilan muodon takia. Muuten sitsit onnistuivat hyvin.
* Piian tuomat kokousklementiinit ovat nameja!

**5. Edelliset pöytäkirjat**

Hyväksytään pöytäkirjat 14/15.

**6. Posti**

Postissa TYYn saunan lasku, ÅST:n mainos sekä Vegasin bilekutsu.

**7. Talous**

* TYYn sauna on maksettu
* Smör börjar -haalarimerkit (156,45e) on maksettu
* Korvataan Merille 4,15e (myyjäiset), Katrille 5e (Mikon onnittelukortti), Piialle 23,70e (viini- ja valitusillan virvokkeet), Anskulle 20e (lahjakortti)
* Maiju selvittää vielä Pohjolan Pitojen maksut
* Yhdet haalarit on lukuisista muistutuksista huolimatta edelleen maksamatta. Maiju lähettää kyseiselle henkilölle kirjallisen laskun.

**8. Syksyn teatterivierailu**

Ilmoittautuminen teatteriin on nyt auki.

**9. Kysely uutta OPSia varten**

Ei uutta tietoa kyselyyn liittyen, puhutaan asiasta seuraavassa kokouksessa.

**10. Skandican laulu**

Veijo on säveltänyt ja kirjoittanut Skandicalle oman laulun. Veijo lataa sanat ja sävelen hallituksen Facebook-ryhmään, jos se onnistuu. Yritetään jakaa laulu myös jäsenille jonkun kanavan avulla. Laulua voidaan tulevaisuudessa esittää esim. sitseillä ☺

**11. Myyjäiset 3.11.**

Sovitaan Facebookissa, mitä kukin leipoo. Myyntivuorot: klo 9-> Katri, Ansku & Roosa; klo 10-> Laura & Piia; iltapäivällä Veijo ja muut, jotka pystyvät jäämään myymään. Roosa tekee eventin ja mainoksen Jusulle, Fennarille ja Rosettaan.

**12. Syyskokous**

Keskiviikkona 18.11. klo 17 @ RantaKerttu. Ansku varaa pöydän.

**13. Syysreippailu**

Mennään avantouimaan ma 7.12. klo 17 Uittamolle. Laura selvittää hinnat ja bussiaikataulut.

**14. Viini- ja valitusilta & hallituskähmintä**

Satu on varannut Kerhiksen. Kähmintä alkaa klo 18 ja Viini- ja valitusilta klo 19. Ainakin nyt näyttää siltä, että koko hallitus pääsee osallistumaan. Budjetti ruokaa varten 20e. Maiju & Katri menevät kauppaan.

**15. Haalarit**

Haalareita tilataan 12 kpl.

**16. Lippu**

Tarjouspyyntö lipusta on lähetetty, nyt odotellaan vastausta.

**17. Laulukirja**

Myös laulukirjoista on lähetetty tarjouspyyntö ja vastausta odotellaan.

**18. Syksyn bileet & sitsit**

Sitsityöryhmä suunnittelee sitsejä kovalla vauhdilla ja suunnittelu on hyvällä mallilla.

**19. Kevään risteily**

Piia on laittanut s-postia Sagalle ja sopinut, että Skandica järjestää ristelyn vielä ensi keväänä, mutta sen jälkeen vuoro siirtyy Sagalle. Risteilyn päiväksi päätettiin 11.2. Päätettiin, että Ansku ottaa risteilyn hoidettavakseen ja lähettää s-postia muille ainejärjestöille.

**20. Lucia**

Piia laittan s-postia Minnalle Lucia-kulkueeseen liittyen. Kuten ennenkin, Skandica hoitaa äänestyksen. Tuutorit kyselevät pilteiltä Lucia-ehdokkaita ja tekevät äänestyksen.

**21. Viimeinen ehtoollinen**

Torstaina 10.12. klo 18 @ E. Ekblom. Ansku tekee pöytävarauksen.

**22. Testamentit**

Koska lähes koko hallitus vaihtuu tämän kauden jälkeen, on tärkeää, että jokainen kirjoittaa pestistään testamentin, eli ohjeet uusille hallituslaisille. Piia tekee Google Docsin, jonne jokainen voi lisätä oman testamenttinsa.

**23. Meta**

Ei muuta esille tulevaa asiaa.

**24. Seuraava kokous**

Ke 11.11. klo 18 @ Proffa

**25. Kokouksen päättäminen**

Puheenjohtaha päätti kokoksen klo 19.43.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ Puheenjohtaja Sihteeri